טלגט מוסאבייב

טלגט מוסאבייב (בקזחית: Талғат Аманкелдіұлы Мұсабаев; ) הוא קוסמונאוט רוסי ממוצא קזחי שטס ב-3 משימות חלל כמפקד צוות לתחנת החלל מיר ולתחנת החלל הבין-לאומית.

ביוגרפיה 
טלגט מוסאבייב נולד בכפר באזור אלמטי למשפחת בעלי השכלה אקדמאית. בשנת 1968 סיים לימודי בית הספר ורצה להיות טייס. מוסאבייב החל לימודים במכון למהנדסי תעופה אזרחית בריגה (אז בתחומי ברית המועצות. עד מהרה התברר לו שלימודים לא כוללים לימודי טייס, אך בלחץ הורים סיים את הלימודים עם תואר בהנדסת אלקטרוניקה. הוא חזר לקזחסטן הסובייטית ולאחר תקופה קצרה בה עבד במקצוע, השתלב במנגנון הקומסומול ובהמשך במנגנון של המפלגה הקומוניסטית של ברית המועצות בחברת "אארופלוט". בגיל 36 הוא הצליח לעבור קורס טיס והתחיל לעבוד כטייס משנה במטוס מדגם "אנטונוב An-2". בשנת 1990 הוא עבר ל-"טופולב Tu-134".

בסוף שנות ה-80 של המאה ה-20 שלטונות קזחסטן הסובייטית חיפשו יליד הרפובליקה שיכול להיכלל ביחידת הקוסמונאוטים של ברית המועצות. טלגט מוסאבייב היה מועמד מתאים, אך חוסר ניסיון מקצועי לא איפשר לא ליהות מועמד ליחידת קוסמונאוטים אזרחית. בסופו של דבר הוחלט לגייס אותו לשירות פעיל בחיל האוויר הסובייטי ולהעניק לו דרגה רב-סרן.

לאחר קבלת השכרה הוא נכלל בצוות של "סויוז TM-19" שטס לחלל בשנת 1994. יורי מלנצ'נקו היה מפקד צוות שהתחבר לתחנת החלל מיר והיה משלחת מס' 16 לתחנה. הם חזרו לכדור הארץ לאחר 125 ימים בחלל וביצוע פעילות חוץ רכבית במשך כולל שלש 11 שעות.

בשנת 1998 מוסאבייב טס כמפקד צוות של סויוז TM-27 ומשלחת קבועה מס' 25 לתחנת החלל מיר. במהלך שהייה בתחנת החלל בוצעו עבודות תחזוקה רבות כללו 6 פעילויות חוץ רכביות במשך כולל של כ-33 שעות. הם חזרו לכדור הארץ לאחר 208 ימים בחלל.

בשנת 2001 מוסאבייב טס כמפקד צוות של סויוז TM-31. החללית התחברה לתחנת החלל הבין-לאומית עם חברי צוות חדשים והביאה אספקה חדשה. היא חזרה לאחר 7 ימים בחלל.

בשנת 2003 מוסאבייב עזב את יחידת הקוסמונאוטים ומונה לסגן מפקד אקדמיה של חיל האוויר. הוא קודם לדרגת מייג'ור גנרל.

בשנת 2005 מוסאבייב עזב את הצבא, עבר לקזחסטן ובשנת 2007 קיבל אזרחות. במרץ 2007 הוא הועמד בראש "סוכנות החלל של קזחסטן". בשנת 2017 הוא מונה לחבר פרלמנט.

קישורים חיצוניים

 נתונים מאנציקלפדיית החלל
 ביוגרפיה 
 ריאיון עם מוסאבייב

קוסמונאוטים רוסים
טייסים סובייטים
גיבורי הפדרציה הרוסית
מקבלי עיטור ההצטיינות למען המולדת
קצינים בלגיון הכבוד
קזחים
סובייטים שנולדו ב-1951